GREEK SUPREME COURT DECISION

Decision ID: 893/2024
Decision Number: 893
Decision Year: 2024
Department: Ποινικό (Ε)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ε' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Κωστούλα Πρίγγουρη-Εισηγήτρια, Πρασκευή Τσούμαρη, Σταυρούλα Κουσουλού και Ευαγγελία Γιακουμάτου, Αρεοπαγίτες. Συνήλθε σε δημόσια συνεδρίαση στο Κατάστημά του στις ... 2024, με την παρουσία της Αντεισαγγελέα του Αρείου Πάγου Νίκης-Αναστασίας Μουζάκη (γιατί κωλύεται η Εισαγγελέας) και του Γραμματέα Γ. Β., για να δικάσει την αίτηση του αναιρεσείοντος - κατηγορουμένου Κ. Β. του Ν., κατοίκου ..., ο οποίος δεν εμφανίσθηκε, για αναίρεση της ... απόφασης του Ζ' Τριμελούς Πλημμελειοδικείου Αθηνών. Το Ζ' Τριμελές Πλημμελειοδικείο Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεσή της για τους λόγους που περιλαμβάνονται στην από ...2023 υπ' αριθ. πρωτ. ...2023 αίτησή του αναίρεσης, η οποία καταχωρίστηκε στο οικείο πινάκιο με τον αριθμό ...2023. Αφού άκουσε Την Αντεισαγγελέα, που πρότεινε να απορριφθεί ως ανυποστήρικτη η κρινόμενη αίτηση αναίρεσης,

Judges: Μαρία Λεπενιώτη, Κωστούλα Πρίγγουρη-Εισηγήτρια, Πρασκευή Τσούμαρη, Σταυρούλα Κουσουλού, Ευαγγελία Γιακουμάτου

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ε' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Κωστούλα Πρίγγουρη-Εισηγήτρια, Πρασκευή Τσούμαρη, Σταυρούλα Κουσουλού και Ευαγγελία Γιακουμάτου, Αρεοπαγίτες. Συνήλθε σε δημόσια συνεδρίαση στο Κατάστημά του στις ... 2024, με την παρουσία της Αντεισαγγελέα του Αρείου Πάγου Νίκης-Αναστασίας Μουζάκη (γιατί κωλύεται η Εισαγγελέας) και του Γραμματέα Γ. Β., για να δικάσει την αίτηση του αναιρεσείοντος - κατηγορουμένου Κ. Β. του Ν., κατοίκου ..., ο οποίος δεν εμφανίσθηκε, για αναίρεση της ... απόφασης του Ζ' Τριμελούς Πλημμελειοδικείου Αθηνών. Το Ζ' Τριμελές Πλημμελειοδικείο Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεσή της για τους λόγους που περιλαμβάνονται στην από ...2023 υπ' αριθ. πρωτ. ...2023 αίτησή του αναίρεσης, η οποία καταχωρίστηκε στο οικείο πινάκιο με τον αριθμό ...2023. Αφού άκουσε Την Αντεισαγγελέα, που πρότεινε να απορριφθεί ως ανυποστήρικτη η κρινόμενη αίτηση αναίρεσης,

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Κατά το άρθρο 515 παρ. 1 ΚΠοινΔ με αίτηση ενός από τους διαδίκους ή του Εισαγγελέα μπορεί το δικαστήριο του Αρείου Πάγου σε ιδιαιτέρως εξαιρετικές περιπτώσεις να αναβάλει για μία μόνο φορά τη συζήτηση σε ρητή δικάσιμο. Στη δικάσιμο αυτή όλοι οι διάδικοι οφείλουν να εμφανισθούν χωρίς νέα κλήτευση, ακόμα και αν δεν ήταν παρόντες κατά τη δημοσίευση της αναβλητικής απόφασης. Εξάλλου, κατά τη διάταξη του άρθρου 512 παρ. 1 εδ. γ του ΚΠοινΔ, ο εισαγγελέας του Αρείου Πάγου κλητεύει τον αναιρεσείοντα και τους διαδίκους, που έχουν δικαίωμα να ακουστούν σε σχέση με τα κεφάλαια της απόφασης που προσβάλλουν οι αναιρετικοί λόγοι στο ακροατήριο του δικαστηρίου του Αρείου Πάγου, κατά δε τη διάταξη του άρθρου 514 εδ. α' του ίδιου Κώδικα, αν δεν εμφανισθεί ο αναιρεσείων η αίτησή του απορρίπτεται. Από τις διατάξεις αυτές, σε συνδυασμό με εκείνη της παρ. 3 του ως άνω άρθρου 512 προκύπτει ότι, αν κατά τη συζήτηση της αίτησης αναίρεσης δεν εμφανισθεί στο ακροατήριο του Αρείου Πάγου ο αιτών την αναίρεση, ήτοι δεν εμφανισθεί προσηκόντως με συνήγορο ή δεν εκπροσωπηθεί από συνήγορο, αν και κλητεύθηκε νόμιμα και εμπρόθεσμα, σύμφωνα με τα άρθρα 155-162 του ΚΠοινΔ και μέσα στην προθεσμία που ορίζει το άρθρο 166 του ίδιου Κώδικα, για να παραστεί, η αίτηση αναίρεσης απορρίπτεται και καταδικάζεται ο αναιρεσείων, κατά το άρθρο 578 παρ.1 του ΚΠοινΔ στα δικαστικά έξοδα. Στην προκειμένη περίπτωση όπως προκύπτει από τα από ...2023 και ...2023 αποδεικτικά επίδοσης του Ν. Ε., υπαρχιφύλακα Α/Τ Καμινίων και της Α. Σ., επιμελήτριας Εισαγγελίας του Αρείου Πάγου, αντίστοιχα, ο αναιρεσείων Κ. Β. του Ν. και ο ορισθείς αντίκλητος Δικηγόρος Σπυρίδων Δημητρίου κλητεύθηκαν νόμιμα και εμπρόθεσμα ο μεν αναιρεσείων με θυροκόλληση της υπ' αριθ. 512/2023 κλήσης του Εισαγγελέα του Αρείου Πάγου, ο δε αντίκλητος με επίδοση αυτής (κλήσης) στη σύνοικο κατά τα άρθρα 155 παρ.1 εδ. β, 2 εδ. β', δ', ε' και 166 του ΚΠοινΔ, για να παραστεί ο αναιρεσείων μετά ή διά του συνηγόρου του στο ακροατήριο του Δικαστηρίου τούτου κατά την αρχική δικάσιμο της 11.2023, κατά την οποία αναβλήθηκε η υπόθεση λόγω αποχής των δικηγόρων από τα καθήκοντά τους για τη δικάσιμο της 17ης.11.2023, κατά την οποία αναβλήθηκε η υπόθεση λόγω αποχής των δικηγόρων από τα καθήκοντά τους για τη δικάσιμο της 16ης.2.2024 με την υπ' αριθ. ...2023 απόφαση του Δικαστηρίου τούτου και κατ' αυτή τη δικάσιμο αναβλήθηκε για τη δικάσιμο που αναφέρεται στην αρχή της παρούσας με την υπ' αριθ. ...2024 απόφαση του Δικαστηρίου τούτου, προκειμένου να υποστηρίξει την υπ' αριθμ. πρωτ. ... από ...2023 αίτησή του για αναίρεση της υπ' αριθ. ...2023 απόφασης του Ζ' Τριμελούς Πλημμελειοδικείου Αθηνών, με την οποία κρίθηκε ένοχος των αξιοποίνων πράξεων της επικίνδυνης σωματικής βλάβης από κοινού και της χρήσης απαγορευμένου όπλου και καταδικάσθηκε σε συνολική ποινή δώδεκα (12) μηνών. Ο αναιρεσείων όμως δεν εμφανίσθηκε κατά την εκφώνηση της υπόθεσης στη σειρά της από το οικείο έκθεμα ενώπιον του Δικαστηρίου τούτου στη συνεδρίαση αυτή, ούτε εκπροσωπήθηκε από δικηγόρο και συνεπώς η υπό κρίση αναίρεση πρέπει να απορριφθεί ως ανυποστήρικτη. Τέλος, πρέπει να επιβληθούν στον αναιρεσείοντα τα έξοδα της ποινικής διαδικασίας (άρθρο 578 παρ.1 σε συνδ. με το άρθρο 577 παρ. 2α ΚΠοινΔ) κατά τα οριζόμενα στο διατακτικό.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ ΑΠΟΡΡΡΙΠΤΕΙ την υπ' αριθμ. πρωτ. ... από ... αίτηση του Κ. Β. του Ν., κατοίκου ..., οδός ..., για αναίρεση της υπ' αριθ. ...2023 απόφασης του Ζ' Τριμελούς Πλημμελειοδικείου Αθηνών. ΕΠΙΒΑΛΛΕΙ στον αναιρεσείοντα τα έξοδα της ποινικής διαδικασίας, που ανέρχονται στο ποσό των οκτακοσίων (800) ευρώ. Κρίθηκε και αποφασίσθηκε στην Αθήνα στις 7 Ιουνίου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 27 Ιουνίου 2024.

LEGAL REFERENCES
Articles Referenced: άρθρο 515 παρ. 1, άρθρου 512 παρ. 1 εδ. γ, άρθρου 514 εδ. α', άρθρου 512, άρθρα 155, άρθρο 166, άρθρο 578 παρ.1, άρθρα 155 παρ.1 εδ. β, άρθρο 577 παρ. 2, άρθρο 515, άρθρου 514, άρθρο 578, άρθρο 577
Article Codes: ΠΚ
Law References: nan
Total Articles Cited: 10

DATES MENTIONED: 07-06-2024|27-06-2024

SOURCE: https://areiospagos.gr/nomologia/apofaseis_DISPLAY.asp?cd=XLGBI1U4H6HCMIBHK11QLLJUTULPC1&apof=893_2024&info=ΠΟΙΝΙΚΕΣ -  Ε